— Нашай камісіяй акрэдытаваны 482 міжнародныя назіральнікі, прычым іх колькасць павялічваецца з кожным днём. Назіральнікі прадстаўляюць Садружнасць Незалежных Дзяржаў (328 чалавек), Парламенцкую асамблею Савета Еўропы (19), Парламенцкую Асамблею АБСЕ (39). 45 дыпламатаў, якія працуюць у Рэспубліцы Беларусь, таксама акрэдытаваліся ў якасці міжнародных назіральнікаў і ўжо вядуць назіранне за перадвыбарнай кампаніяй ва ўсіх рэгіёнах краіны. Акрамя таго, у нас вельмі многа нацыянальных назіральнікаў. На сённяшні дзень іх акрэдытавана 25,5 тысячы, але гэта не мяжа. Звычайна ў нас на выбары акрэдытуецца больш за 40 тысяч нацыянальных назіральнікаў, што дазваляе ў поўнай меры ахапіць назіраннем усе выбарчыя ўчасткі. Упершыню па запрашэнні цэнтральнай камісіі на гэтыя выбары прыедзе вялікая дэлегацыя з Паўночнай Карэі. Гэта нашы калегі з карэйскага выбаркама і прадстаўнікі Сакратарыята Сусветнай асацыяцыі арганізатараў выбараў, якая таксама базіруецца ў гэтай краіне. Гэта наваствораная арганізацыя, якая існуе з 2013 года. Наша цэнтральная камісія выступіла ў якасці сузаснавальнікаў гэтай асацыяцыі.